**להלן הנושאים שאושרו בוועדת הרכישות לנדל"ן בישיבתה מיום 20.6.2017, התקשרויות ללא מכרז:**

**שכירות קרקע להצבת מבנה למיון דואר בצור יצחק**

מאושרת התקשרות על פי תקנה 34 (1) לתקנות חובת המכרזים עם מועצה אזורית דרום השרון והחברה לפיתוח דרום השרון להצבת מבנה יביל בצור יצחק בדמ"ש של 200 ₪ לחודש לתקופה של עד 5 שנים החל מ 15.5.2017

**הארכת שכירות ברח' האורגים אשדוד**

מאושרת הארכת השכירות , בהתאם לתקנה 34 (1) לתקנות חובת המכרזים ,בנכס ברח' האורגים באשדוד עם "שותפות קניוטק", תמורת 19,720 ₪ +מע"מ לחודש, צמוד למדד מאי 2015 החל מ 1.10.2017 לתקופה של חודשיים, עד הכניסה לנכס החדש ברח' הבושם באשדוד (שישמש כמרכז דוורים) .

כמו כן, מאושר תשלום של 2,000 ₪ לחודש עבור שירותי ניקיון ואחזקה, נוכח אי עמידתה של חברת דואר ישראל בע"מ בהתחייבויותיה לשמור על ניקיון חזית הנכס, לרבות פינוי משטחים. הודעה על סיום ההתקשרות תימסר 4 חודשים מראש.

**הארכת שכירות במג'אר**

מאושרת הארכת התקשרות בנכס הקיים ללא מכרז, עפ"י תקנה 34(1) לתקנות חובת המכרזים, עם בדיעה פתפות לשכירות הנכס לתקופה שתחל ב- 1.7.17 ותסתיים ב- 30.10.2018. שכ"ד יעמוד על 4,100 ₪ + מע"מ לחודש צמודים למדד מאי 2016.

הוועדה מנחה את תחום נכסים להיערך מיידית למכרז.

**הארכת שכירות נכס ברחוב רמז 7 בלוד**

בהתאם לתקנה 34 (1) לתקנות חובת המכרזים , מאושרת הארכת השכירות עם חברת עמידר לתקופה של עד 7 שנים , התשלום יהיה בהתאם לשוברי התשלום שישלחו ע"י עמידר.

שכ"ד בהתאם לשוברים שנשלחו ב – 7/2016 הינו 2,964 ₪ בתוספת מע"מ.